Julija Sviridenko

Julija Anatolijva Sviridenko (), naskiĝis  en Ĉernihivo (Ukraina SSR, USSR), estas ukraina ŝtatistino. Ŝi estas Ĉefministro de Ukrainio ekde la 17-a de julio 2025.

Antaŭ tio, ŝi oficis kiel Unua Vicĉefministro de Ukrainio kaj samtempe kiel Ministro pri Ekonomia Disvolviĝo kaj Komerco de Ukrainio de 2021 ĝis 2025Rada appoints Svyrydenko as First Deputy PM, Economy Minister (arkivo), Interfax-Ukraine (4-a de novembro 2021)

 Biografio 
 Junaĝo kaj frua kariero 
Julija Sviridenko naskiĝis en Ĉernihivo, tiam en Sovetio. Ŝiaj gepatroj oficis en publika servo« Ioulia Svyrydenko, jeune et ambitieuse Première ministre de l'Ukraine en guerre » (arkivo), ĉe TV5 Monde, 21-a de julio 2025. En 2008, ŝi diplomiĝis ĉe la Nacia Universitato pri komerco kaj ekonomiko de Kievo pri kontraŭmonopola administrado.

Ŝi komencis sian profesian karieron en la privata sektoro, antaŭ ol esti dungita en la ŝtatservon en la Ĉernihiva provinco, kie ŝi iom post iom supreniris tra la rangoj. Rememorante sian sperton en la privata sektoro, ŝi priskribas ĝin kiel "iun lernejon de doloro por entreprenistoj", kio poste instigis ŝin agi favore al ili.

En 2011, ŝi fariĝis Konstanta Reprezentantino de Ĉernihivo en la urbo Vuŝio, tiam la sola reprezenta oficejo de ukraina urbo en Ĉinio. En 2015, ŝi komencis labori kiel estro de la Departemento pri Ekonomia Disvolviĝo de la Ĉernihiva provinco. De la 30-a de julio ĝis la 28-a de novembro 2018, ŝi oficis kiel portempa guberniestro de la Ĉernihiva provinco"Свириденко Юлія Анатоліївна — АГРОПОЛІТ" (arkivo)..

 Politika kariero 
En 2019, Julija Sviridenko ekkarieris en la nacia politiko kiel vicministro pri ekonomiko.

La 5-an de majo 2020, la ukrainia prezidanto Volodimir Zelenskij nomumis ŝin kiel reprezentanton de Ukrainio en la subgrupo pri sociaj kaj ekonomiaj aferoj de la triflanka kontakta grupo pri solvado de la konflikto en Donbaso (Ukrainio - Organizaĵo pri Sekureco kaj Kunlaboro en Eŭropo - Rusio). La 22-an de decembro 2020, ŝi fariĝis vicestro de la prezidenta oficejo, anstataŭigante Julija Kovaliv[3]. Ene de la prezidenta oficejo, ŝi respondecis pri ekonomikaj aferoj kaj rilatoj kun entreprenistoj.

La 4-an de novembro 2021, la ukrainia parlamento nomumis Julija Svyrydenko kiel unuan vicĉefministron kaj ministron pri ekonomiko de Ukrainio, post kiam 256 deputitoj voĉdonis favore al ŝia nomumoRada appoints Svyrydenko as first deputy prime minister, economy minister (arkivo), Kyiv Post (4-a de novembro 2021). Ŝi tiam eniris la Nacian Defendan kaj Sekurecn Konsilion de Ukrainio.

En 2025, kadre de la Rusia milito kontraŭ Ukrainio ŝi ludis gvidan rolon en la intertraktadoj de la Trump-registaro kun Usono pri la interkonsento pri mineralaj rimedoj, precipe por certigi la daŭrigon de milita helpoMarché : Ukraine-Ioulia Svyrydenko nommée Première ministre-députés (arkivo), ĉe BFM Bourse, 17-a de julio 2025.

La 17-an de julio 2025, Julija Sviridenko estis nomumita ĉefministro fare de prezidanto Volodimir Zelenskij, anstataŭante Denis Ŝmihal, kiu tenis la postenon ekde 2020. Ŝi estis la dua virino kiu okupis ĉi tiun postenon post Julija Timoŝenko. Ŝi ricevis la taskon formi registaron, kiu estis "plifortigita" ĉirkaŭ "Zelenskij-lojaluloj"Ariane Chemin, « Ukraine : nouvelle cheffe du gouvernement, Ioulia Svyrydenko prend les rênes d’un exécutif resserré, composé de fidèles de Zelensky » (arkivo), Le Monde, 17-a de julio 2025.

La Rada aprobis ŝian nomumon kaj tiun de la nova registaro per 262 voĉdonoj el 450. Ĉe sia alveno, ŝi prioritatigis "fidindajn provizojn al la armeo kaj la vastiĝon de enlanda armilproduktado". Ŝi ankaŭ anoncis revizion de publikaj financoj por atingi ŝparojn, same kiel la akcelon de kompaniaj privatigoj.

 Referencoj 

Kategorio:Ukrainaj politikistoj
Kategorio:Ĉefministroj de Ukrainio